KOMMISSIONENS FORORDNING (EF) Nr. 1147/98 af 2. juni 1998 om ellevte ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Spanien blev der ved Kommissionens forordning (EF) nr. 913/97 (3), senest ændret ved forordning (EF) nr. 988/98 (4), fastsat undtagelsesbestemmelser til støtte for markedet for svinekød i denne medlemsstat;

på grund af den fortsatte anvendelse af veterinære og handelsmæssige restriktioner og deres anvendelse i nye områder, herunder provinserne Zaragoza og Sevilla, bør antallet af smågrise, der kan leveres til myndighederne, forhøjes, så undtagelsesforanstaltningerne kan videreføres fra den 14. maj 1998, og listen over støtteberettigede områder i bilag II til forordning (EF) nr. 913/97 bør tilpasses den nuværende situation på veterinær- og sundhedsområdet;

Kommissionens beslutning 97/285/EF af 30. april 1997 om beskyttelsesforanstaltninger mod klassisk svinepest i Spanien (5), senest ændret ved beslutning 98/271/EF (6), er blevet erstattet med beslutning 98/339/EF (7); der bør tages hensyn til denne ændring;

de restriktioner i den frie bevægelighed for dyr, der har været gældende i flere uger i et af områderne i provinsen Zaragoza og i et område i provinsen Sevilla, medfører en betydelig forøgelse af dyrenes vægt og dermed en utålelig situation med hensyn til deres velfærd; støtteforanstaltningerne bør derfor anvendes i de nye områder fra den 14. maj 1998;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 913/97 foretages følgende ændringer:

1) I artikel 2, stk. 2, ændres »97/285/EF« til »98/339/EF«.

2) Bilag I affattes som angivet i bilag I til nærværende forordning.

3) Bilag II affattes som angivet i bilag II til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 14. maj 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. juni 1998.

På Kommissionens vegne

Franz FISCHLER

Medlem af Kommissionen

(1) EFT L 282 af 1. 11. 1975, s. 1.

(2) EFT L 349 af 31. 12. 1994, s. 105.

(3) EFT L 131 af 23. 5. 1997, s. 14.

(4) EFT L 140 af 12. 5. 1998, s. 3.

(5) EFT L 114 af 1. 5. 1997, s. 47.

(6) EFT L 120 af 23. 4. 1998, s. 23.

(7) EFT L 148 af 19. 5. 1998, s. 43.

BILAG I

»BILAG I

Samlet maksimalt antal dyr fra den 6. maj 1997:

>TABELPOSITION>

BILAG II

»BILAG II

Del 1

- I provinsen Zaragoza, beskyttelseszonerne og overvågningszonerne som fastsat i bilag I og II til bekendtgørelse af 25. marts 1998 fra Diputación General de Aragón, offentliggjort i provinsens lovtidende af 27. 3. 98, s. 1411.

- I provinsen Zaragoza, beskyttelseszonerne og overvågningszonerne som fastsat i bilag I og II til bekendtgørelse af 17. april 1998 fra Diputación General de Aragón, offentliggjort i provinsens lovtidende af 20. 4. 98, s. 1868.

- I provinsen Zaragoza, beskyttelseszonerne og overvågningszonerne som fastsat i bilag I og II til bekendtgørelse af 28. april 1998 fra Diputación General de Aragón, offentliggjort i provinsens lovtidende af 4. 5. 98, s. 1999.

- I provinsen Sevilla, beskyttelseszonerne og overvågningszonerne som fastsat i bilag I og II til bekendtgørelse af 23. april 1998 fra Junta de Andalucía, offentliggjort i provinsens lovtidende af 28. 4. 98, s. 4951.

Del 2

De veterinærdistrikter (comarcas) i provinserne Segovia, Madrid, Toledo, Zaragoza og Sevilla, der er omhandlet i bilag I til beslutning 98/339/EF.«